אריק פ. וישהאוס

אריק פרנסיס ווישהאוס (באנגלית: Eric Francis Wieschaus; נולד ב-8 ביוני 1947) הוא ביולוג וגנטיקאי אמריקאי, חתן פרס נובל לפיזיולוגיה או לרפואה לשנת 1995.

נולד בסאות בנד, אינדיאנה שבארצות הברית. הוא קיבל תואר ראשון בביולוגיה מאוניברסיטת נוטרדאם ותואר דוקטור לביולוגיה מאוניברסיטת ייל.

בשנת 1995 זכה ווישהאוס בפרס נובל לפיזיולוגיה או לרפואה, יחד עם אדוארד ב. לואיס וכריסטיאנה ניסליין-פולהרד, על גילוי הגנים המעורבים בהתפתחות זבוב הפירות.

החל מ-1981, ווישהאוס הוא פרופסור לביולוגיה מולקולרית באוניברסיטת פרינסטון, ופרופסור נספח לביוכימיה בניו ג'רזי.

הוא נשוי לגרטרוד שופבאך, אף היא פרופסור לביולוגיה מולקולרית, ואב לשלוש בנות. הוא מגדיר עצמו כאתאיסט.

קישורים חיצוניים

 אתר הבית של המעבדה של אריק פ. ווישהאוס באוניברסיטת פרינסטון.

 

בוגרי אוניברסיטת נוטרדאם
זוכי פרס נובל לפיזיולוגיה או לרפואה
זוכי פרס נובל אמריקאים
ביולוגים אמריקאים
גנטיקאים אמריקאים
בוגרי אוניברסיטת ייל
חברי האקדמיה הלאומית למדעים של ארצות הברית
סגל אוניברסיטת דיוק
סגל אוניברסיטת פרינסטון
אתאיסטים אמריקאים
אמריקאים שנולדו ב-1947